钦定古今图书集成/方舆汇编/职方典/第1073卷 > 汀州府公署考 通志府县志合载
## 钦定古今图书集成/方舆汇编/职方典/第1073卷 > 汀州府公署考 通志府县志合载

本府

汀州府治　在城内正北卧龙山下。唐大历间，刺史陈剑始迁此。宋建炎间，经杨勍之变，郡治尽毁。绍兴十四年，郡守陈直方、陈定国相继修造。绍定六年，郡守李华平寇增廓，乃辟民所侵地数亩，左右建行廊以为界。旧有道山楼、节爱堂、清心堂、双松堂、卧龙书院、东山堂，又重建谯楼。永乐八年，知府宋忠重增修。成化十一年，通判李琪重建谯楼。弘治元年，知府吴文度刱军器库前后十间贮之。左刱清军厅，右刱理刑厅。同知章颀修正堂、同心堂。堂后构洗月亭，亭后构厅三间，以贮龙亭、仪仗。嘉靖四年，知府邵有道辟仪门内空地为塘三口，构亭二扁，曰《清风》、“集贤” 轩二扁曰“凝翠。” “议政。” 今俱废，周缭以墙。嘉靖三十二年，知府陈洪范重修后乐堂。万历十六年四月内毁，知府刘玉成随建谯楼，扁曰“天一、仁育” 、“义正坊” 、“旌善、申明亭。” 三十九年，陈以德修，并刱治前慈济阁，后以不利改建宝珠城上。其府堂倾圮，崇祯四年正月，知府林联绶鼎建。中为正堂，左为庆丰库，右为架阁库，为仪仗库。堂后为轩，为后堂。正堂之前，东为经历司，西为照磨所，东西列房科。庭前为戒石亭，又前为仪门，左右为榜廊。东廊末为迎宾馆，西廊末为司狱司。又前为谯楼，为府门。门外左为旌善亭，右为申明亭。亭右为府前总铺，为“义正坊。” 崇祯六年，知府笪继良去西榜廊，筑垣内刱羁候所，安置轻犯。七年，推官徐懋远改宾馆为“刑馆” 门路十年仍还为宾馆。

皇清顺治八年，谯楼暨二坊灾，十二年重建。

同知廨　在堂左。崇祯五年，同知黄色中重修内署，改辟门路，建坊一座。

粮捕馆　在府正堂右。今裁，改为“经历司。” 理刑馆　在府仪门外左。今裁。

经历司　久废，今移旧“粮捕馆” 为司。

照磨所　在府仪门外右。

司狱司　在府谯楼侧

察院公署　在府治东。察院奉裁，康熙十七年，城守副将移驻于此。

布政分司　，在察院左，今为分守道公署。按察分司　，在府治南。一名“小教场司。” 久废，址为营房，兵丁居住。

漳南道　在府广储门内，今为提学道公署。府公馆　一在察院东，嘉靖三年拓预备仓地，建厅三间，房三间。一在卫前西设楼一间，下为厅，今为民居。

临军道　今废为“城守马房。”

豫备仓　在府治东北，贮长汀粮米约万石。“阴阳学　” 在义正坊下。

医学　在《仁育坊》下，俱废。

僧纲司　、道纪司　，俱废。

长汀县治　在府南二百步。唐大历间随郡迁置今所。宋建炎、嘉泰间修，绍定间重修。旧有如心堂、再香亭、砥柱亭、蓬莱阁、道爱堂、弦歌书院、万雪亭，年久俱废。洪武二年，知县孙庸重建，正厅、后堂、幕厅、库狱咸备。正统十四年毁于寇，景泰初重建。成化十六年，知县谢珪建谯楼，县丞郑景华修。弘治六年重建正堂。万历三十年，知县唐伟重修。今中为正堂，后为轩，改穿堂为后堂；堂左为典史厅，右为西厅，正德十四年知县黄用直造，今改吏廨。左为县库，右为架阁库。东西序为房科，中为戒石亭，前为仪门，门右为监房，左为土地祠。弘治七年建，嘉靖四年修。崇祯七年知县曾巽重修。又前为谯楼，为县门，门内为寅宾馆，门外为医局，为“旌善亭” ，为“四省通衢坊” ，为阴阳学，为“申明亭” ，为“《八闽》首邑坊。”

县丞廨　，典史廨　，俱在堂东。

主簿廨　在西

古城寨巡检司　在古贵里，去府城西南四十五里。旧在何田市。宋绍兴间，迁刱今所，为“古城寨” ，后改为巡检司，额设弓兵三十人。明弘治八年，知府吴文度重修建。

税课司　在县南。正统元年裁本县带办税课北仓　，“附府豫备仓。”

南仓　在三洲

东仓　、西仓　俱在馆前。

外县

宁化县治　在翠华山前大溪北。后唐同光二年建，宋绍兴间修。端平间，辟地重建。宝祐间，令复于东厅刱书林亭、愿丰楼、龟荫亭、如农亭，历元俱毁。明洪武三年，知县张思诚重建。二十三年修。正统十四年毁于寇，仅存后堂及廨舍。

皇清康熙八年，知县何凤岐重建，中为正堂，后为“穿。”

堂，又后为知县宅。幕厅在堂之东。六房在堂之前，左为吏、户、礼，右为兵、刑、工、铺。长房在工房之右，承发房在礼房之左。架阁库在堂左，帑库在堂右。龙亭、仪仗亭在堂之西。神位龛在堂之东。东北为县丞厅，西北为主簿厅。今簿裁，宅为吏舍，典史厅在丞厅之南，吏舍则悉在县治之右。戒石亭居甬道之中，仪门在戒石亭之前。仪门外右为狱，左为寅宾馆。宾馆之前为土地祠。仪门之前为谯楼。楼下左为官夫房，右为隶兵房。谯楼左为申明亭，右为旌善亭。

察院行台　在县治东。“元之肃政廉访分司。” 明永乐间，改创为按察分司。成化间，又改为漳南道。正德间，又改为察院行台。

布政分司　在县治之西二十步。正统三年建，知县吴希哲修。

漳南道公馆　在儒学东。正德间建，嘉靖间重修，万历间圮于水。

府公馆　在华严寺东，后迁于寿宁桥北，又改于永福坊之佑圣堂。万历间改为表忠祠。安远巡检司　，宋有苦竹寨，在招贤北；安黄土寨，在龙上；南平下土寨，在招德之安远。明废二寨而置安远司。成化十一年重修，颓圮。嘉靖十五年复建。

皇清顺治戊子，毁于寇。康熙十年，复建。

税课司　旧在寿宁桥北。正统间，官裁，署废。阴阳学　在治东。

医学　在县治东察院行台前。成化间重建，今废。

僧会司　即严光寺为之。

道会司　即凝真观为之。

际留仓　在预备仓址。洪武十三年设，岁积谷一千石。东仓二所，在城北门坊，泉上泉下；南仓三所，在新村会同。龙上上里西仓，龙上下里；北仓二所，在招贤招得。

义仓　在城南山川坛之左。万历二十二年，同知陈善行署县事，捐俸创编为“天” 、“地” 、“元” 、“黄” 四号惠民局　旧在县治之前，圮于水。万历二十二年，知府万振孙复开于城西庙前。

养济院　在县东城外，知县张思诚建，毁成化间复建。

上杭县治　。宋乾道七年刱，毁于寇。端平元年重建。淳祐三年圮于水。宝祐五年重建。元至正二十年又毁。二十五年达鲁花赤伯颜重建。明正统间复毁于寇。景泰初，知县杨瑾重建幕厅、库狱、仪门、谯楼。成化间萧宏重修。正德二年谯楼灾。十年重建。嘉靖三十三年修。万历六年重建谯楼及寅宾馆。今中为正堂，后为穿堂，为后堂；堂左为典史厅，东为县库，为尉厅，左为架阁库，两翼为六房；庭中为戒石亭，前为仪门；门内西为监房，东为土地祠，门外为寅宾馆，左右为“申明” 、“旌善” 二亭。

察院　在县东北布政分司左。旧为射圃，成化二十三年建。移射圃于东南隅。中为澄清堂，后为清风亭，又后为退思堂。提学罗璟记。内有时雨堂。

布政分司　在县东北察院西。旧在县前，即今府公署。成化六年，参政赵昌改建射圃西空地，即今所。

府公馆　县旧布政分司。成化七年，改为公馆，通判吴桓重修。嘉靖二十九年，移旧射圃地，以旧馆易民居，为别馆。

分巡漳南道　在县东。洪武初为按察分司，二十八年改为建宁道。成化六年改今署，年久蠹朽。八年，佥事周谟重建。成化二十三年贼毁。弘治元年重修。其前堂、大门、两厢，皆仍旧修葺。新创中堂一间，左右为书吏房、厨房，建重堂五间。中为室，左右翼以楼亭各三间，庖、井、湢溷俱具。寝室后为花台、菜园，通缭以垣。正德九年，佥事胡琏作后乐堂于寝堂后。十三年又作观德亭于后乐堂西。十四年作戢兵楼于仪门西，以贮兵器，又树石牌坊于大门前。嘉靖三年，火，因买附近民居，添设土地祠，又作养正堂、遵宪堂、阅古堂。嘉靖二十三年，戢兵楼毁，兵备梁佐重建，改名“澄远。” 四十一年重修道署，左为射圃。隆庆五年，建仪门及问俗亭。万历五年，建“寅宾馆。” 三十五年，重修澄远楼及观音阁。天启元年，副使马呈秀于射圃前重刱记室一区。崇祯六年，巡道顾元镜重修。

悦洋公馆　在县西北四十里武平界。弘治三年，佥事伍希闵以县至蓝屋，道经武平、黄柏，凡百五十里，宜取迳水浦省三之一，悦洋为其中途，因设置于此。

卢丰公馆　在县东南三十里。明嘉靖十九年，佥事侯廷训辟路通永定，置此。

际留仓　明洪武十三年知县刘亨刱建，在县仪门外左。成化三年改建于城东北隅，中为堂三间，左右仓四间。

阴阳学　在谯楼东，万历四年建。

医学　在谯楼西。景泰三年建，正德中重建。僧会司　在旧东竺寺。

道会司　在旧东岳宫。万历初，城隍庙署武平县治　，在仁和坊东，兴贤坊西。初在武溪里，后迁今所。宋隆兴间，令王正国刱。乾道间继刱。嘉泰间，令赵策更造堂廒、谯楼。端平初又从变易。宝祐间改卜西偏。元至正间，令魏侃夫仍于旧基重建。明景泰元年，知县周希贵因旧修建，竖石栏。嘉靖丙申始拓新之。中为正堂，后为穿堂，为后堂，左典史厅，又左为县库、仪仗库。庭中为戒石亭，右为监房，左为土地祠，前为仪门，为谯楼。崇祯三年重建为大门，前牌坊一座。门左右为申明、旌善亭，今废。

布政分司　在禅果寺东。正统间建，寇毁。成化初重建。万历间修。

漳南道　在分司东。旧为肃政廉访司。成化八年，改漳南道。崇祯二年，建守备司。

漳南道行台　在岩前城内。崇祯四年建。府公馆　在禅果寺右，今改“熊公祠。”

象洞寨巡检司　在县东南盈塘六十里。宋政和间，置巡简土军。嘉熙间，改南尉司。明洪武初，改今名，额设弓兵三十名。正统间，寇毁。成化初，巡检蔡谦重建。嘉靖二十七年，迁悬绳。

永平寨巡检司　在县北。宋淳熙间刱。明洪武始建厅事，今改“背寨。” 去县八十里，路通羊角水。阴阳学　，久废。

医学　在文明坊，旧《惠民药局》。

僧会司　洪武十九年设，附《禅果寺》。

道会司　附“崇真观。”

常平仓　在大观楼左。明邑令建预备仓，久颓。

皇清康熙三十年，改“常平仓。”三十八年重葺。

秋米仓　在县治北。明天启六年建，久颓。

皇清康熙四年，知县侯七乘重建。三十八年，赵良生

增修

养济院　在县治北门观音堂。明正德间改建。崇祯间毁，知县巢之梁重建。

皇清康熙二年，复毁，又建，又颓。

清流县治　在屏山之阳。创于宋元符间，始构堂廨。乾道间修之。绍兴间毁于寇，端平元年重建。嘉熙间又建谯楼于仪门东西。元至正四年重修，六月悉为连城寇罗天麟所毁。明洪武三年，知县朱仲恭建。中为正厅，厅左为过道亭，北为堂，左、右为煖阁。幕厅在堂东。六房在堂前，左为吏、户礼，右为兵、刑、工铺。长房在工房之右，承发房在礼房之左。架阁帑库在堂左，兵戎器库在堂右。堂之东北为县丞、主簿衙，典史厅在丞衙之南。吏舍则悉在县治之右。戒石亭居甬道之中。仪门在戒石亭前。仪门外右为狱，左为寅宾馆，前为土地祠，为谯楼。谯楼前左为申明亭，右为旌善亭。永乐十四年尽为沙寇陈天宝所毁，唯存县丞、主簿二厅。宣德元年，知县李庠重建正厅、仪门。六年重建幕厅六房。正统十三年，又为沙寇邓茂七毁。成化间，草创堂宇、六房、帑库、仪门。弘治间，知县童冕相继落成。万历六年，知县刘光奕设立宾馆。八年，重建大门、谯楼。四十二年，谯楼火，知县卜日谋重建。崇祯三年，宾馆圮，知县万汇英重修。

皇清康熙九年，居民失火，延烧大堂、二堂、东西公廨。

知县李含培重建，后复凿池垒石，筑“遥山堂” 于内。

察院分司　，在县西，即古县尉厅故址。洪武十四年，改为提刑按察司。永乐间毁于寇，再建之。布政分司　，在县西，亦县尉故址。明洪武十一年始建。

漳南道分司　在县西，即九龙驿故址。正德间建，嘉靖元年毁，知县余祎重建。

府公馆　在县西南九龙驿之右。万历四十二年火，知县王弘化申请重建。

玉华公馆　在玉华驿之右。弘治十一年建。嘉靖六年，兵备佥事储置重修。今因旧制。

铁石巡检司　在县东梦溪里铁石矶头灵山寺侧。正统六年，以此地险阻，草寇出没，奏设。立巡检一员，佥弓兵四十名巡捕，今仍因之。税课局　故址，在县东龙津桥西。

医学　在县西南五通庙左。

“《阴阳》学　” 于《谯楼上》寄理其事。

际留仓　在县南塔背巷，即元常平仓。明洪武二年改今名，建廒五间。

皇清康熙三十五年，知县刘汉球重修。

预备仓　在县北城隍庙左。洪武二十四年刱，永乐五年修。成化十七年，知县凌采复增六廒于北仓，三廒于东仓，官厅一座。弘治间，知县童冕增八廒于县堂六房之下。今仍因之。

僧会司　在县西三里许西峰庵后，在万寿寺东，华山僧德道护印。今废。

道会司　在县东东岳宫后，登《贞观》，今废连城县治　，宋绍兴三年建。绍定间寇毁，县令徐介经始，米巨宏踵成，又毁。明洪武四年重建。年久，正厅仪门敝坏。嘉靖间县令方进、祝熙等相继修葺。万历、天启间，相继重修。

皇清顺治戊子，寇毁，县令田生玉建造“亲民堂。”康熙

二年，杜士晋鼎建龙亭库、考政堂、笃功亭、燕喜堂暨六房署内舍百间，迁寅宾馆于土地祠前。漳南道分司　在县治东。明洪武四年，县令邓昇建，为“提刑按察分司。二十八年改为建宁道；成化八年改为漳南道。”

皇清康熙间，改为“守建道。”

府公馆　在县治后，今废。

北团巡检司　在表席里新泉。宋建兵燹。明洪武十八年，县令丁良恭迁郎村。嘉靖间徙置，仍在新泉，砌筑土城五百丈。

税课司　，在文川桥侧。经裁，久废。

常平仓　“在县堂东。”

际留仓　久废

足食仓　在学后，久废址存。

阴阳学　今废

医学　即县治东“惠民局。”

僧会司　在东塔寺

道会司　在城隍庙

养济院　在县治西。明洪武十二年，县令刘雍刱建。后圮。县令王岐命义官黄表重建。嘉靖间，迁于城东郭左。

皇清顺治四年，寇毁，十八年署印丞宗泰重建。康熙

五年，县令杜士晋捐俸四十两，置田于河源。田名“养济田” 一十四处。

归化县治　在广济街北，原明溪镇巡检司故址。成化六年改为县治，分巡漳南道建。知县郭润继之，至成化九年落成。弘治十五年毁，知县王凤重建。嘉靖四十三年复毁。

皇清知县王国脉捐资重修。正堂三间，左为“赞政厅。”

右为清军局龙亭库。后堂三间，左为库房，右为册房。正堂前覆檐一间，万历三十九年六月圮，知县周宪章重建。戒石亭在堂前甬道中。嘉靖四十四年，知县曾迁建。西廊四间，为吏、户、礼卷房，而承发房附焉。东廊四间为兵、刑、工卷房，而铺、长房附焉。牢一所。东廊之背，仪门左右为掖门。从房二间，左为皂隶房，右为“禁子房。”

察院司　在城内西清街。成化十年为漳南道建。正德十年改为院司，久废，今新建社义仓。布政司　在西清街。成化七年知县郭润建。万历三十八年知县周宪章重建。

皇清知县王国脉重修。

按察司　在西清街。正德十年，知县杨缙建。万历三十年，知县周宪章重建。

皇清知县王国脉重修。

府馆　在西清街，今废。

夏阳巡检司　在县治东八十里。

僧会司　未建，视事于本寺。

道会司　未建，视事于东岳宫。

际留仓　改为广济仓，并旧学常平仓俱改在裁革县丞、主簿旧廨内。

养济院　在城北关外，明末寇毁。

皇清康熙间，知县黄易重建。

永定县治　在溪南里田心，卧龙山前。成化十五年，都御史高明、副使刘城等刱建。正德元年，议改旧布政司为县，中为正堂，后为穿堂，堂左为典史厅，右为县库，两翼为六房，庭中为戒石亭，前为仪门，门内西为监房，东为土地祠，前为大门，门左为申明亭，门右为旌善亭。

兴化巡检司　在溪南里古镇。洪武五年设。太平巡检司　在太平里高陂。

三层岭巡检司　在金丰里。成化十四年，以其地接广东，该司所辖三大山，一岐岭，一苦竹，一条河，盗常据为巢穴，奏置于此。上三巡司，额各设吏一名，弓兵三十名。

布政分司　在县治东

漳南道　：在布政分司左。

察院行台　在县治西北。南抵县后横街，东西俱抵民居，北抵大水圳。

丰稔公馆　原在胜运里巡检司旁，今废。武谿公馆　在丰田里武谿。佥事侯廷训建。接敬公馆　溪南里《六图》，县西四十里。

大谿公馆　在金丰里，后迁丰田，缘岭名“半庵公馆。”

预备仓　一在县治内。一在丰田里庆清寺侧。仓废，基存。

际留仓　在县治内，东西共四廒，岁丰籴谷储备，岁凶出谷赈济，其价平五分。东仓旧废，康熙十年，知县潘翊清于西仓上隙地捐俸增建四廒，共成六廒。

阴阳学　在县后第三街。

医学　在“阴阳学” 左。

僧会司　在县东山川坛西。成化二十年建“道会司。”

养济院　在县东一里山麓间。周围四十丈，外门缭以垣。内厅一间，左畔住房一列七间，右畔一列六间。嘉靖三十七年，知县许文献重修。。